**ИЗИСКВАНИЯ ЗА ТЕХНИЧЕСКОТО ОФОРМЯНЕ НА СТАТИИТЕ И СЪОБЩЕНИЯТА**

1. Материалите трябва да бъдат написани с шрифт Times New Roman 12, във формат .DOC (или .RTF) и PDF, междуредов интервал 1,5. Ако са използвани други шрифтове, те задължително се предоставят като отделни файлове. Използват се само Unicode шрифтове.

2. Текстът на статията да бъде в обем 12 – 15 стандартни страници (1800 знака на страница) или 6 – 8 страници за научно съобщение, заедно с библиографията, таблиците, фигурите, бележките под черта и приложенията.

3. Именуването на файла да съдържа името на автора: Balkani-Martina Petrova.

4. Да бъде оформен в съответствие със следните изисквания (следете за шрифта – вид, стил, размер, главни – малки букви, и за позиционирането на отделните сегменти):

Име ФАМИЛИЯ на автора (лява страна)

Институция (лява страна)

Празен ред

ЗАГЛАВИЕ (макс. 120 знака, центрирано, главни букви)

Празен ред

Име ФАМИЛИЯ на автора (транскрибирани на латиница, лява страна)

Институция (на английски, лява страна)

Празен ред

ЗАГЛАВИЕ (преведено на английски език, центрирано, главни букви)

Празен ред

Анотация (между 600 и 900 знака последователно на български и на английски език; Times New Roman 11, Italic, Justified, single line space)

Празен ред

Ключови думи: (до 6 ключови думи на български език);

Keywords: (до 6 ключови думи на английски език); специфични непреводими лексеми само се транслитерират на латиница).

Празен ред

Основен текст (Times New Roman 12, Regular, Justified, Indentation 1,2, line space 1,5)

• Цитирането да бъде вътре в текста, а не под черта: (Георгиев 2000: 54)

• Бележките под черта да бъдат разположени на съответната страница, с възходяща номерация (с опция АВ1 )

• Графиките и таблиците да бъдат номерирани и озаглавени, да се приложат и в отделни файлове

• Подчертаванията да бъдат в Italic или в Italic Bold

Празен ред

ЛИТЕРАТУРА (И ИЗВОРИ – ако има)

Задължително се оформят два блока заглавия, според азбуката на съответната публикация – на кирилица и на латиница. Във всеки блок подреждането на заглавията е по азбучен ред, по първата буква на фамилното име на автора, без номериране, без празни редове между отделните заглавия. Всяко библиографско описание на кирилица задължително се транслитерира на латиница и се поставя в квадратни скоби [] след оригиналното заглавие.

Образец за цитиране на монография:

Граматикова 2011: Граматикова, Н. Неортодоксалният ислям в българските земи. Минало и съвременност. София: ИК Гутенберг. [Gramatikova 2011: Gramatikova, N. Neortodoksalniyat islyam v balgarskite zemi. Minalo i savremennost. Sofiya: IK Gutenberg.]

Culler 1983: Culler, J. On Deconstruction: Theory and Criticism after Structuralism. London: Routledge.

Образец за цитиране на публикация с повече от един автор:

Виденов, Байчев 1999: Виденов, М., Б. Байчев. Великотърновският език. В. Търново: Абагар.

Goody, Tambiah 1973. Goody, J., S. J. Tambiah. Bridewealth and Dowry. Cambridge: Cambridge University Press.

Образец за цитиране на статия в сборник:

Мухарска 2001: Мухарска, Р. Род и език. // Теория през границите. Съст. М. Кирова и К. Славова. София: Полис, 105–120.

Ariès 1985: Ariès, Ph. The Indissoluble Marriage. // Western Sexuality: Practice and Precept in Past and Present Times. Ed. by Ph. Ariès and A. Béjin. Oxford, UK, New York, USA: B. Blackwell, pp. 146-153.

Образец за цитиране на статия в списание:

Русинов 1980: Русинов, Р. Бележки за езика на Димитър Миладинов. // Български език, № (кн.; бр.) 3, 209–211.

Gaudemet 1980: Gaudemet, J. Indissolubilité et consommation du mariage: l’apport d’Hincmar de Reims. // Revue de droit canonique, vol. 30, p. 28-40.

Образец за цитиране на няколко публикации от един и същ автор, излезли в една и съща година:

– към годината на публикуване като индекс се добавя поредна буква от азбуката: Иванов 2014а; Иванов 2014б; Barkan 1954a; Barkan 1954b

Цитиране на интернет източници:

Фамилия, Име. Заглавие на материала. // Източник, Дата на публикация. <Адрес на достъп> (Датата, на която сме посетили адреса) Да се транслитерира единствено частта, която е на кирилица.

Примери:

Калчев, Даниел. Първият досег на българска библиотека с интернет. // Българският Интернет, 29 юни 2010. (06.06.2011) 40-годишна история на интернет. // Lubopiten.com, 4 ноем. 2009. (06.06.2011) www…………………..

Weingand, Darlene. Introduction: Marketing of Library and Information Services. // Library Trends, Winter 1995, vol. 43, pp. 289-294. Available at (06.06.2011) www…………………..

Празен ред

ПРИЛОЖЕНИЯ Изображенията за приложенията да са в графични файлови формати JPEG и PNG.

ЗА АВТОРА (кратка справка, 3-4 реда): научна степен и академична длъжност, месторабота, научни интереси, имейл адрес за кореспонденция.